Rame-rame Masak Moke Su
Ina Feok ada mangomel karna dia masi mangantok ma Tobo su bangun habok siri pinang ko ada baribut
Ama Tobo yang mandi ma dia dengar ko dia mandi cepat-cepat.
Dalam hati Ama Tobo bilang sebentar ni katong su bisa mabok, apalai ada pesta di tetangga.
"Ama lu ju su mandi ko mo pi mana lai. Jang sampe bosong dua ada rencana pi badansa si pesta sabantar malam jahat di mana," Ina Feok mengomel dia pung laki.
Bai Ndu biasa omong terbuka jadi dia bilang dong dua ada mo pi tampa bajual sopi.
"Memang tadi Tobo bilang pemerentah su izin jual itu sopi, ma harus ada atoran supaya orang minum ada batas, bagitu ju yang bajual," Ina Feok kasi pikiran ke hebat-hebat.
Tobo deng Bai Ndu liat matahari su naek dong dua langsung kabur pi dahulu di pak laru habis baru pi tampa masak moke. (Oby Lewanmeru)
* Tapaleuk adalah rubrik khas Pos Kupang edisi cetak yang hadir sejak awal terbit tahun 1992. Isinya secuil esai ringan mengenai aneka fenomena sosial yang dikemas dalam bahasa Kupang
* Rubrik tapaleuk Pos Kupang hadir setiap hari Senin sampai Sabtu ditulis para wartawan Pos Kupang